PATVIRTINTA

Valstybinės įmonės Ignalinos atominės elektrinės generalinio direktoriaus

2023 m. \_\_\_\_\_\_\_\_ \_\_\_\_ d.

įsakymu Nr. ĮsTa-\_\_\_\_

#### PRITARIMO ASMENIUI BRANDUOLINĖS ENERGETIKOS OBJEKTO SANITARINĖS APSAUGOS ZONOJE vykdyti kitą įstatymų leidžiamą veiklą IŠDAVIMO, saugą pagrindžiančio dokumento parengimo, apšvitos dozių vertinimo parengimo, periodinio vertinimo, sustabdyto pritarimo atnaujinimo TVARKOS APRAŠAS

**I SKYRIUS**

**BENDROSIOS NUOSTATOS**

#### Pritarimo asmeniui branduolinės energetikos objekto sanitarinės apsaugos zonoje vykdyti kitą įstatymų leidžiamą veiklą išdavimo, saugą pagrindžiančio dokumento parengimo, apšvitos dozių vertinimo parengimo, periodinio vertinimo, sustabdyto pritarimo atnaujinimo tvarkos aprašas (toliau – Aprašas) nustato pritarimo tretiesiems asmenims (toliau – asmenims) vykdyti kitą įstatymų leidžiamą veiklą (toliau – kita veikla) valstybės įmonės Ignalinos atominės elektrinės (toliau – IAE) branduolinės energetikos objektų sanitarinės apsaugos zonoje (toliau – SAZ) išdavimo, saugą pagrindžiančio dokumento parengimo, asmenų apšvitos dozių įvertinimo, asmenų veiklos periodinio vertinimo bei sustabdyto pritarimo kitai veiklai atnaujinimo tvarką.

#### Šis aprašas parengtas vadovaujantis:

#### Lietuvos Respublikos branduolinės saugos įstatymu;

#### Lietuvos Respublikos branduolinės energetikos įstatymu;

#### Lietuvos Respublikos nacionaliniam saugumui užtikrinti svarbių objektų apsaugos įstatymu;

#### Lietuvos Respublikos specialiųjų žemės naudojimo sąlygų įstatymu;

#### Lietuvos Respublikos Vyriausybės 2000 m. gruodžio 15 d. nutarimu Nr. 1458 „Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo“;

#### Lietuvos higienos norma HN 73:2018 ,,Pagrindinės radiacinės saugos normos“, patvirtinta Lietuvos Respublikos sveikatos apsaugos ministro 2001 m. gruodžio 21 d. įsakymu Nr. 663 ,,Dėl Lietuvos higienos normos HN 73:2018 ,,Pagrindinės radiacinės saugos normos“ patvirtinimo“;

#### Lietuvos higienos norma HN 99:2019 ,,Gyventojų apsauga įvykus radiacinei-branduolinei avarijai“, patvirtinta Lietuvos Respublikos sveikatos apsaugos ministro 2011 m. gruodžio 7 d. įsakymu Nr. V-1040 ,,Dėl Lietuvos higienos normos HN 99:2019 ,,Gyventojų apsauga įvykus branduolinei ar radiologinei avarijai“ patvirtinimo“;

#### Pritarimų branduolinės energetikos objekto sanitarinės apsaugos zonoje vykdyti kitą įstatymų leidžiamą veiklą gavimo tvarkos aprašu, patvirtintu Lietuvos Respublikos energetikos ministro, Lietuvos Respublikos sveikatos apsaugos ministro ir Valstybinės atominės energetikos saugos inspekcijos viršininko 2020 m. spalio 21 d. įsakymu Nr. 1-345/V-2322/22.3-200 ,,Dėl pritarimų branduolinės energetikos objekto sanitarinės apsaugos zonoje vykdyti kitą įstatymų leidžiamą veiklą gavimo tvarkos aprašo patvirtinimo“;

* 1. Branduolinės saugos reikalavimais BSR-1.3.1-2020 „Avarinės parengties užtikrinimas branduolinės energetikos objektuose“, patvirtintais Valstybinės atominės energetikos saugos inspekcijos viršininko 2020 m. sausio 21 d. įsakymu Nr. 22.3-18 ,,Dėl branduolinės saugos reikalavimų BSR-1.3.1.-2020 ,,Avarinės parengties užtikrinimas branduolinės energetikos objektuose“ patvirtinimo“;

#### Branduolinės saugos reikalavimais BSR-1.9.3-2016 „Radiacinė sauga branduolinės energetikos objektuose, patvirtintais Valstybinės atominės energetikos saugos inspekcijos viršininko 2011 m. spalio 6 d. įsakymu Nr.22.3.-95 ,,Dėl branduolinės saugos reikalavimų BSR-1.9.3.-2016 ,,Radiacinė sauga branduolinės energetikos objektuose“ patvirtinimo“.

#### Šiame Apraše vartojamos sąvokos atitinka sąvokas, vartojamas Aprašo 2 punkte nurodytuose teisės aktuose.

**II SKYRIUS**

**PRAŠYMO PATEIKIMAS, PERŽIŪRA IR pirminis VERTINIMAS**

#### Asmenys, siekiantys gauti pritarimą vykdyti kitą veiklą IAE SAZ, turi pateikti IAE šio Aprašo 1 priede nurodytą užpildytą prašymo formą.

#### Kartu su prašymu asmuo turi pateikti:

#### rašytinį įsipareigojimą (forma pateikta šio Aprašo 2 priede);

#### asmens avarinės parengties planą, skirtą gyventojams, dalyvaujantiems asmens vykdomoje kitoje veikloje, ir jo rangovams apsaugoti nuo galimų branduolinės ar radiologinės avarijos branduolinės energetikos objekte (-uose) padarinių, numatant jame ir gyventojų, dalyvaujančių asmens vykdomoje kitoje veikloje, ir jo rangovų apmokymus (Avarinės parengties plano forma pateikiama Aprašo 3 priede);

#### informaciją apie kitoje veikloje susidarančių atliekų (jei tokios susidarys), šalutinių produktų (jei tokie susidarys) rūšis ir jų sutvarkymo būdus;

#### informaciją apie asmens vykdomoje kitoje veikloje galimas pramonines avarijas ir potencialiai galimas ekstremaliąsias situacijas su galimų padarinių įvertinimu;

#### planuojamos ūkinės veiklos poveikio aplinkai vertinimo ataskaitą arba atrankos dėl poveikio aplinkai vertinimo informaciją, jei šie dokumentai turi būti parengti asmens planuojamai vykdyti kitai veiklai, vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu;

#### Nacionaliniam saugumui užtikrinti svarbių objektų apsaugos koordinavimo komisijos išvadą dėl pareiškėjo atitikimo Lietuvos Respublikos nacionaliniam saugumui užtikrinti svarbių objektų apsaugos įstatyme investuotojui nustatytiems atitikties nacionalinio saugumo interesams vertinimo kriterijams ir kad pareiškėjas nekelia grėsmės nacionalinio saugumo interesams. Gavus neigiamą išvadą pareiškėjo atžvilgiu, jokie tolesni veiksmai, susiję su pritarimo asmeniui vykdyti kitą veiklą IAE SAZ išdavimu, yra nevykdomi.

#### Prieš pateikiant Aprašo 5 punkte nurodytus dokumentus, asmuo privalo sumokėti už pirminį šių dokumentų vertinimą ir kartu su prašymu pateikti sumokėjimą patvirtinantį dokumentą.

#### IAE, gavusi asmens prašymą bei dokumentą, patvirtinantį, kad pagal patvirtintą tarifą sumokėta, per 5 darbo dienas atlieka pirminį informacijos (duomenų) pakankamumo vertinimą. Šio vertinimo metu nustačius trūkumus ar klaidas, pareiškėjui oficialiu raštu pranešama apie būtinybę pateikti trūkstamus dokumentus arba ištaisyti dokumentų įforminimo trūkumus ir įspėjama, kad terminas priimti sprendimą dėl pritarimo vykdyti kitą veiklą skaičiuojamas nuo tinkamai įformintų ir pateiktų visų dokumentų gavimo dienos. Jeigu prašymas bei kiti šiame Apraše nurodyti privalomi dokumentai pateikti tinkamai, asmuo informuojamas apie IAE pasirengimą atlikti asmens planuojamoje vykdyti kitoje veikloje dalyvaujančių gyventojų, įskaitant rangovų veikloje dalyvaujančius gyventojus, apšvitos dozių vertinimą ir apie pasirengimą rengti saugą pagrindžiantį dokumentą, jeigu apšvitos dozių vertinimo rezultatai palankūs pareiškėjo atžvilgiu.

**III SKYRIUS**

**saugą pagrindžiančio dokumento parengimo ir asmenų apšvitos dozių vertinimo tvarka**

#### Informuotas dėl pirminės pateiktos informacijos pakankamumo asmuo sumoka už planuojamoje vykdyti kitoje veikloje dalyvaujančių gyventojų, įskaitant rangovinių organizacijų veikloje dalyvaujančius gyventojus, apšvitos dozių vertinimą, saugą pagrindžiančio dokumento parengimą, atsižvelgiant į asmens planuojamą vykdyti kitą veiklą, ir pateikia sumokėjimą patvirtinantį dokumentą. Jei asmuo vykdys veiklą keliose skirtingose IAE SAZ vietose, apšvitos dozės įvertinimas atliekamas individualiai tokių SAZ vietų atžvilgiu ir apmokamas už kiekvienos SAZ vietos vertinimą atskirai.

#### Saugą pagrindžiančio dokumento dėl asmenų veiklos IAE SAZ parengimui, asmenų apšvitos dozių įvertinimui bei sprendimui dėl pritarimo (nepritarimo) priimti IAE generalinio direktoriaus įsakymu per 3 darbo dienas sudaroma darbo grupė iš darbuotojų, kompetentingų atlikti pareiškėjo informacijos įvertinimą.

#### Asmens planuojamoje vykdyti kitoje veikloje dalyvaujančių gyventojų, įskaitant rangovinių organizacijų veikloje dalyvaujančius gyventojus, apšvitos dozių vertinimas atliekamas vadovaujantis su Valstybinės atominės energetikos saugos inspekcija (toliau – VATESI) suderinta metodologija.

#### Jeigu vertinimo metu nustatoma, jog yra galimas nustatytos apribotosios dozės 0,2 mSv/metus viršijimas, tolesnis saugą pagrindžiančio dokumento rengimas yra stabdomas ir pareiškėjui grąžinama įmoka už šio dokumento parengimą ir raštu pranešama apie nutraukiamus tolesnius veiksmus.

#### Jeigu vertinimo metu nustatoma, jog apribotoji dozė 0,2 mSv/metus negali būti viršyta, tuomet vadovaujantis šio Aprašo 1 priede pateiktais Pareiškėjo duomenimis vertinamas asmenų veiklos (įskaitant jų rangovines organizacijas) poveikis IAE branduolinės energetikos objektams. Saugą pagrindžiančiame dokumente (ataskaitoje) turi būti įvertinta asmens veiklos įtaka IAE branduolinės energetikos objektams:

#### normalaus ir saugaus eksploatavimo parametrų ribinėms vertėms ir sąlygoms (toliau – eksploatavimo sąlygoms ir riboms);

#### saugai svarbių konstrukcijų, sistemų ir komponentų būklei, jos įvertinimui bei jų techninei priežiūrai;

#### fizinei bei kibernetinei saugai;

#### branduolinei ir radiacinei saugai;

#### priešgaisrinei saugai;

#### aplinkos apsaugai ir aplinkos monitoringui;

#### personalo saugai ir sveikatai, įskaitant ir IAE paslaugas teikiančių ar darbus dirbančių tiekėjų personalą;

#### avarinei parengčiai;

#### vykdomai ir planuojamai vykdyti licencijuojamai veiklai (statybos, griovimo, radioaktyviųjų atliekų ir (ar) panaudoto branduolinio kuro tvarkymo darbai) per asmens planuojamos vykdyti veiklos laikotarpį IAE SAZ.

#### Saugą pagrindžiančiame dokumente taip pat pateikiama informacija apie tai, kad, esant teigiamam IAE pritarimui asmeniui vykdyti kitą veiklą, į aplinką išmetamų radionuklidų ribinis aktyvumas nelems kitoje veikloje dalyvausiančių gyventojų apribotosios dozės viršijimo.

#### Atlikus 12 punkte nurodytą vertinimą ir nustačius neigiamą įtaką dėl kitų asmenų veiklos IAE branduolinės energetikos objektams, saugą pagrindžiančiame dokumente (ataskaitoje) pateikiamos galimos nustatytą neigiamą įtaką kompensuojančios priemonės (organizacinės ir (ar) technologinės), kurias asmuo privalo įgyvendinti savo sąskaita dėl pritarimo gavimo IAE SAZ vykdyti kitą veiklą bei nurodoma pateikti preliminarų kompensuojančių priemonių įgyvendinimo planą.

#### Asmeniui per IAE nustatytą terminą nepateikus Aprašo 14 p. nurodyto kompensuojančių priemonių įgyvendinimo plano, pritarimo išdavimo procedūra nutraukiama.

#### IV SKYRIUS

**PRITARIMO vykdyti kitą veiklą IŠDAVIMO iR ATŠAUKIMO TVARKA**

#### Parengus saugą pagrindžiantį dokumentą (ataskaitą) raštu kreipiamasi į Pareiškėją su prašymu sumokėti rinkliavą į IAE atsiskaitomąją sąskaitą už sprendimo dėl sutikimo pritarimui vykdyti kitą veiklą priėmimą pagal Lietuvos Respublikos Vyriausybės 2000 m. gruodžio 15 d. nutarimą Nr. 1458 „Dėl konkrečių valstybės rinkliavos dydžių sąrašo ir valstybės rinkliavos mokėjimo ir grąžinimo taisyklių patvirtinimo“ ir pateikti sumokėjimą patvirtinantį dokumentą. IAE, gavusi rinkliavą, per 5 darbo dienas perveda rinkliavą į VATESI atsiskaitomąją sąskaitą. Rinkliavos už VATESI sprendimą dėl sutikimo licencijos turėtojo pritarimui vykdyti kitą veiklą Lietuvos Respublikos teisės aktų nustatyta tvarka sumokėjimo laikas ir sumokėjimą patvirtinančio dokumento pateikimo laikas neįskaičiuojamas į 90 kalendorinių dienų laikotarpį, skirtą gauti pritarimą vykdyti kitą įstatymų leidžiamą veiklą IAE SAZ.

#### Parengtas ir IAE generalinio direktoriaus patvirtintas saugą pagrindžiantis dokumentas (ataskaita), kuriame pateikiamas ir asmens planuojamoje vykdyti kitoje veikloje dalyvaujančių gyventojų, įskaitant rangovinių organizacijų veikloje dalyvaujančius gyventojus, apšvitos dozių vertinimas, pateikiamas VATESI, siekiant priimti sprendimą dėl licencijos turėtojo pritarimo asmeniui vykdyti kitą veiklą IAE SAZ. Kartu pateikiamas ir šio Aprašo 14 p. nurodytas kompensuojančių priemonių įgyvendinimo planas, jeigu buvo privaloma tokį asmeniui parengti pagal saugą pagrindžiančio dokumento (ataskaitos) išvadas.

#### VATESI gautos pastabos ir trūkumai saugą pagrindžiančiam dokumentui (ataskaitai) yra vertinami ir šalinami IAE nustatyta darbo tvarka. Jeigu pateikiamos pastabos dėl kompensuojančių priemonių įgyvendinimo plano turinio, tuomet raštu kreipiamasi į asmenį su prašymu patikslinti/pakoreguoti šį planą. Kompensuojančių priemonių įgyvendinimo plano koregavimo laikas neįskaičiuojamas į 90 kalendorinių dienų laikotarpį, skirtą gauti pritarimą vykdyti kitą įstatymų leidžiamą veiklą IAE SAZ.

#### Gavus oficialų VATESI raštą apie pasirengimą pritarti saugą pagrindžiančiam dokumentui ir duoti sutikimą IAE pritarimui kitai asmens veiklai, per 5 darbo dienas būtina gauti asmens rašytinį įsipareigojimą įsidiegti suplanuotas kompensavimo priemones per nurodytą laikotarpį, jeigu tokios priemonės yra būtinos. Esant motyvuotam asmens prašymui, galima pratęsti terminą įsipareigojimui pateikti. Šiuo atveju, IAE Saugos priežiūros ir kokybės valdymo skyrius (toliau - SP ir KVS) per 3 darbo dienas raštu kreipiasi į asmenį dėl rašytinio įsipareigojimo pateikimo. Asmens rašytinio įsipareigojimo pateikimo laikas neįskaičiuojamas į 90 kalendorinių dienų laikotarpį, skirtą gauti pritarimą vykdyti kitą veiklą IAE SAZ. Jeigu trūkumų asmens parengtame kompensavimo priemonių įgyvendinimo plane nėra ar jo parengimas nebuvo būtinas, tuomet atliekami veiksmai, nurodyti Aprašo 20 punkte. Pritarimas vykdyti kitą veiklą IAE SAZ išduodamas įsidiegus visas suplanuotas kompensavimo priemones.

#### IAE, prieš išduodama asmeniui pritarimą vykdyti veiklą, organizuoja kitos veiklos vykdymo vietoje vertinimą, siekdama įsitikinti, kad asmens planuojama vykdyti kita veikla atitinka veiklos pobūdį, veiklos apimtį ar kitas veiklos sąlygas, kurios deklaruotos teikiant prašymą dėl pritarimo vykdyti kitą veiklą, asmens kita veikla nesutrikdys branduolinės energetikos objekto veiklos, netrukdys užtikrinti branduolinės, radiacinės, fizinės saugos ir avarinės parengties reikalavimų ir (ar) vykdyti branduolinės energetikos objektų statybos ir griovimo, radioaktyviųjų atliekų ir panaudoto branduolinio kuro tvarkymo darbų, taip pat, ar laikomasi prisiimtų rašytinių įsipareigojimų, kuriuos pateikė asmuo dėl pritarimo vykdyti kitą veiklą IAE SAZ. Dalyvauti asmens planuojamos vykyti kitos veiklos vertinime yra kviečiami VATESI atstovai.

#### Vertinimą organizuoja, atlieka ir rezultatus įformina IAE SP ir KVS saugos priežiūros grupės darbuotojai.

#### Ne vėliau kaip prieš 10 kalendorinių dienų iki vertinimo atlikimo asmeniui yra išsiunčiamas vertinimo planas bei dalyviai.

#### Vertinimo metu asmuo turi leisti vertintojams susipažinti su prašomais dokumentais (informacija), užeiti į planuojamos vykdyti veiklos patalpas, siekiant įsitikinti, kad asmens planuojama vykdyti veikla atitinka veiklos pobūdį, veiklos apimtį ir kitas veiklos sąlygas, kurios buvo deklaruotos teikiant prašymą dėl pritarimo vykdyti kitą veiklą.

#### Jeigu 20 punkte nurodyto vertinimo metu nustatoma, kad asmens planuojama vykdyti kita veikla trikdys IAE branduolinės energetikos objektų veiklą ir trukdys užtikrinti branduolinės, radiacinės ir fizinės saugos bei avarinės parengties reikalavimų įgyvendinimą ir (ar) vykdyti branduolinės energetikos objektų statybos ir griovimo, radioaktyviųjų atliekų ir panaudoto branduolinio kuro tvarkymo darbus, taip pat jeigu nesilaikoma prisiimtų rašytinių įsipareigojimų, kuriuos asmuo pateikė dėl pritarimo vykdyti kitą veiklą, vertinimo ataskaitoje nurodomos aplinkybės bei nustatyti trūkumai. Jeigu per nustatytą laiką nustatyti trūkumai nėra pašalinami ir nėra pateikiami faktiniai įrodymai, IAE nepritaria asmens prašymui vykdyti kitą veiklą, o pritarimo išdavimo procedūra nutraukiama. IAE apie priimtą sprendimą raštu informuoja asmenį.

#### Turint VATESI sutikimą IAE pritarimui kitai asmens veiklai bei Radiacinės saugos centro (toliau – RSC) pritarimą ir esant 20 punkte nurodyto vertinimo palankioms išvadoms, asmeniui išduodamas pritarimas vykdyti kitą veiklą IAE SAZ (forma pateikta šio Aprašo 4-ame priede).

#### IAE, priimdama sprendimą dėl pritarimo vykdyti kitą veiklą, gali išduoti pritarimą nustatydama jo galiojimo terminą, kai asmuo savo prašyme nurodo, kad veikla bus vykdoma terminuotai, arba jį išduoti neterminuotam laikotarpiui.

#### Pirmasis vertinimas po pritarimo išdavimo asmeniui vykdyti kitą veiklą IAE SAZ atliekamas ne vėliau kaip po 6 mėnesių nuo kitos veiklos pradžios. Apie faktinę veiklos pradžią pareiškėjas turi informuoti IAE raštu ne vėliau kaip likus 5 darbo dienoms iki jos pradžios. Jei pareiškėjas neinformuoja apie faktinės veiklos pradžią, IAE turi teisę atlikti vertinimus vykdomos kitos veiklos vietoje bet kuriuo metu ir vykdomos veiklos neatitikties pritarimo išdavimo sąlygoms atveju taikyti atitinkamas poveikio priemones (stabdyti, atšaukti pritarimą).

#### Kas trejus metus IAE kartu su VATESI ir RSC atstovais atlieka periodinį vertinimą, kurių metu asmens kitos veiklos vykdymo vietoje įsitikina, jog asmens vykdoma veikla atitinka veiklos pobūdį, veiklos apimtį ir kitas veiklos sąlygas, kurios buvo deklaruotos teikiant prašymą dėl pritarimo vykdyti kitą veiklą, įdiegtos IAE nurodytos priemonės, kurios kompensuotų asmens kitos veiklos poveikį branduolinės energetikos objektams ir leistų užtikrinti branduolinės, radiacinės ir fizinės saugos bei avarinės parengties reikalavimų įgyvendinimą, ir neprieštarauja Specialiųjų žemės naudojimo sąlygų įstatyme, Lietuvos Respublikos energetikos ministro, Lietuvos Respublikos sveikatos apsaugos ministro ir Valstybinės atominės energetikos saugos inspekcijos viršininko 2020 m. spalio 21 d. įsakymu Nr. 1-345/V-2322/22.3-200 patvirtintame Pritarimų branduolinės energetikos objekto sanitarinės apsaugos zonoje vykdyti kitą įstatymų leidžiamą veiklą gavimo tvarkos apraše ar kituose teisės aktuose, reglamentuojančiuose specialiųjų žemės naudojimo sąlygų nustatymą, branduolinę, radiacinę, fizinę saugą ir avarinę parengtį, nustatytiems reikalavimams, kaip asmuo, vykdantis kitą veiklą, laikosi prisiimtų rašytinių įsipareigojimų, kuriuos davė gaudamas IAE pritarimą vykdyti kitą veiklą.

#### IAE praneša asmeniui apie planuojamo periodinio vertinimo atlikimo datas ir prašo iki vertinimo datos sumokėti už vertinimo atlikimą. Pareiškėjui nesumokėjus už periodinio vertinimo atlikimą, žala išieškoma teisės aktų nustatyta tvarka.

#### IAE inicijuoja neeilinį vertinimą kitos veiklos vykdymo vietoje, jeigu gaunama informacija apie galimus asmens vykdomos kitos veiklos neatitikimus. Neeiliniame vertinime katu su IAE dalyvauja VATESI ir RSC atstovaiu, pagal kompetenciją tikrindami, ar laikomasi branduolinę ir radiacinę saugą reglamentuojančių teisės aktų reikalavimų.

#### Periodinio ir neeilinio vertinimo tvarka atitinka šio Aprašo 21-24 punktų nuostatas.

#### IAE sustabdo ar atšaukia pritarimą vykdyti kitą veiklą IAE SAZ ir apie tai informuoja kitos veiklos asmenį oficialiu raštu, nustačius vieną iš toliau išvardintų aplinkybių:

#### jeigu asmens veikla trukdo užtikrinti IAE branduolinės energetikos objektų saugų eksploatavimą (eksploatavimo nutraukimą), užtikrinti branduolinės, radiacinės, fizinės saugos ir avarinės parengties reikalavimus ir (ar) vykdyti branduolinės energetikos objektų statybos ir griovimo, radioaktyviųjų atliekų ir panaudoto branduolinio kuro tvarkymo darbus;

#### kai asmens faktiškai vykdoma kita veikla neatitinka veiklos pobūdžio, veiklos apimties ar kitų veiklos sąlygų, kurios buvo deklaruotos teikiant prašymą dėl pritarimo vykdyti kitą veiklą ir (ar) prieštarauja Specialiųjų žemės naudojimo sąlygų įstatyme ar kituose teisės aktuose, reglamentuojančiuose specialiųjų žemės naudojimo sąlygų nustatymą, branduolinę, radiacinę, fizinę saugą ir avarinę parengtį, nustatytiems reikalavimams;

#### jeigu nėra nustatytu laiku ir tinkamai pašalinti nustatyti trūkumai (įgyvendinamos rekomendacijos) pagal nepalankius periodinio vertinimo rezultatus ar asmuo nevykdo IAE pateiktuose rašytiniuose įsipareigojimuose nurodytų sąlygų;

#### jeigu asmuo per nurodytą terminą nesumoka už periodinį vertinimą;

#### jeigu asmens vykdomos veiklos atžvilgiu iškyla grėsmė Lietuvos Respublikos nacionaliniam saugumui užtikrinti svarbių objektų apsaugos įstatyme investuotojui nustatytiems atitikties nacionalinio saugumo interesams.

#### Apie pritarimo kitai veiklai atšaukimą asmenį IAE informuoja telefonu, jeigu įvyksta branduolinė ar radiologinė avarija dėl kurios IAE skelbiama avarinė parengtis.

#### IAE, nurodydama aplinkybes, raštu informuoja VATESI bei RSC apie pritarimo išdavimą, sustabdymą, sustabdyto pritarimo šiai veiklai atnaujinimą.

#### Jeigu IAE priėmus sprendimą sustabdyti arba atšaukti pritarimą veiklos vykdytojas nesustabdo veiklos, tuomet apie galimą grėsmę branduolinės energetikos objekto saugos užtikrinimui raštu informuojama:

#### VATESI;

#### Lietuvos Respublikos energetikos ministerija;

#### vietos savivaldybės administracija;

#### Radiacinės saugos centras.

#### IAE atnaujina pritarimą vykdyti kitą veiklą, kai asmuo pašalina priežastis, dėl kurių buvo sustabdytas pritarimas, pateikia įrodymus, jog pašalintos priežastys ir sumokėta įmoka, kaip už pirminį kreipimąsi su visais vertinimais dėl pritarimo vykdyti veiklą išdavimo. Esant būtinybei gali būti atliktas asmens kitos veiklos vykdymo vietoje vertinimas pagal šio Aprašo 20 punkte numatytą tvarką.

**V SKYRIUS**

**DOKUMENTŲ IR DUOMENŲ ĮRAŠŲ TVARKYMAS**

#### Asmuo, siekiantis gauti pritarimą vykdyti kitą veiklą IAE SAZ, parengtam avarinės parengties planui (žr. Aprašo 3 priedą) suteikia dokumento registracijos numerį pagal savo dokumentacijos planą.

#### Pritarimas vykdyti kitą veiklą IAE SAZ teritorijoje įsigalioja nuo jo registracijos dienos, jeigu pritarime nenurodoma kita jo įsigaliojimo data.

# VI SKYRIUS

**BAIGIAMOSIOS NUOSTATOS**

#### Šis Aprašas peržiūrimas pagal poreikį, taip pat pasikeitus branduolinės, radiacinės ir fizinės saugos bei avarinės parengties reikalavimus nustatantiems teisės aktams.

#### Visi IAE priimti sprendimai gali būti skundžiami teisės aktų nustatyta tvarka.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

SUDERINTA

VATESI raštu

2022-12-28\_ Nr. (3.1Mr-43) 22.1-851

SUDERINTA

energetikos ministerija raštu

2022-12-28\_ Nr. (12.11-14Mr) 3-2427

SUDERINTA

RSC raštu

2023-01-05\_ Nr. (1.28 E) 2-28

#### Pritarimo asmeniui branduolinės energetikos objekto sanitarinės apsaugos zonoje vykdyti kitą įstatymų leidžiamą veiklą išdavimo, saugą pagrindžiančio dokumento parengimo, apšvitos dozių vertinimo parengimo, periodinio vertinimo, sustabdyto pritarimo atnaujinimo tvarkos aprašo

#### 1 priedas

(**Prašymo atlikti VĮ Ignalinos atominės elektrinės sanitarinės apsaugos zonoje planuojamos vykdyti kitos veiklos poveikio įvertinimą ir jai pritarti forma**)

*(juridinio asmens pavadinimas / fizinio asmens vardas, pavardė)*

*(juridinio asmens teisinė forma, kodas, buveinės adresas, telefono numeris, elektroninio pašto adresas / fizinio asmens kodas (jeigu fizinis asmuo šio kodo neturi, tiksli gimimo data), korespondencijos adresas, telefono numeris, elektroninio pašto adresas)*

Valstybės įmonei Ignalinos atominei elektrinei

**PraŠymas**

**atlikti VĮ IGNALINOS ATOMINĖS ELEKTRINĖS sanitarinėS apsaugos zonoje planuojamos vykdyti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ poveikio įvertinimą ir jai pritarti** *(nurodyti veiklą)*

\_\_\_\_\_\_\_\_\_\_\_\_\_\_\_\_\_\_Nr.\_\_\_\_\_\_\_\_\_\_

(data)

Prašau atlikti VĮ Ignalinos AE BEO sanitarinės apsaugos zonoje planuojamos vykdyti (vykdomos) veiklos poveikio įvertinimą, atsižvelgiant į pateiktus veiklą apibūdinančius duomenis lentelėje, ir, esant palankiems įvertinimo rezultatams, RSC bei VATESI sprendimams, išduoti atitinkamą pritarimą.

|  |  |
| --- | --- |
| **Eil. Nr.** | **Duomenys** |
|  | **Veiklos pobūdžio aprašymas.** *(Nurodoma veikla atsižvelgiant į ekonominės veiklos rūšių klasifikatorių, patvirtintą Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226.).* |
|  | **Veiklos vykdymo vieta.** *(Nurodoma konkreti vieta, kurioje ketinama vykdyti (vykdoma) veikla su atstumais iki sanitarinės apsaugos zonoje esančių VĮ IAE BEO. Būtina aprašyti veiklos vykdymo metu naudojamus transporto kelius. Pateikiamas žemėlapis, planas ar schema, žemės plotas, reikalingas kitai veiklai vykdyti (įskaitant kitoje veikloje dalyvaujančio turto apsaugos zoną).* |
|  | **Veikloje taikomos technologijos (įrengimai) ir medžiagos.** *(Nurodomas pareiškėjo veikloje planuojamų taikyti/naudoti (taikomų ir naudojamų) įrenginių sąrašas. Jeigu veikloje yra naudojama potencialiai pavojinga įranga, būtina nurodyti tokios įrangos priskyrimą kategorijoms pagal Potencialiai pavojingų įrenginių kategorijų parametrų sąrašą, patvirtintą Lietuvos Respublikos Vyriausybės 2020 m. sausio 29 d. nutarimu Nr. 61. Pateikiami duomenys apie veikloje naudojamas pavojingas ir chemines medžiagas (jeigu tokios bus naudojamos). Pateikiama informacija apie veikloje galimas pramonines avarijas ir potencialiai galimas ekstremaliąsias (vidines ir išorines) situacijas, jų padarinius ir pasirengimą jas suvaldyti, įskaitant ir IAE informavimą). Veikloje naudojamų žaliavų rūšys, apsirūpinimas jomis, jų sandėliavimo vietos.* |
|  | **Veiklos teisėtumas.** *(Pateikiamas pareiškėjo teisėtą veiklą reglamentuojančių Lietuvos Respublikos teisės aktų, ES direktyvų bei standartų sąrašas)* |
|  | **Veiklai vykdyti būtini energetiniai ištekliai.** *(Nurodomas maksimalus energetinių išteklių (elektra, šiluma, dujos, vanduo ir pan.) poreikis veiklai vykdyti metams ir aprašoma kokiu būdu tai bus užtikrinama).* |
|  | **Veiklos apimtys ir trukmė.** *(Nurodomos ketinamos vykdyti (vykdomos) veiklos maksimalios apimtys per mėnesį bei laiko trukmė, kuriai ketinama gauti pritarimą.* *Pateikiama informacija apie veikloje susidarančių atliekų (jei tokios susidarys), šalutinių produktų (jei tokie susidarys) rūšis ir jų sutvarkymo būdus)* |
|  | **Veikloje dalyvaujantis personalas.** *(Nurodomas gyventojų (personalo), dalyvausiančių kitoje veikloje, įskaitant rangovinių organizacijų veikloje dalyvausiančius gyventojus (personalą), skaičius ir informacija apie darbo branduolinės energetikos objekto (-ų) sanitarinės apsaugos zonoje sąlygas, galinčias turėti įtakos nurodytų gyventojų apšvitai, t. y. darbo grafikas, darbo vietų aprašymas, darbuotojų mityba pertraukų metu)* |

PRIDEDAMA:

1. Avarinės parengties planas *(Nurodomas dokumento numeris, lapų skaičius).*
2. Informaciją apie asmens vykdomoje kitoje veikloje galimas pramonines avarijas ir potencialiai galimas ekstremaliąsias situacijas su galimų padarinių įvertinimu.
3. Planuojamos ūkinės veiklos poveikio aplinkai vertinimo ataskaita *(Nurodomas dokumento numeris, lapų skaičius)*.

Pastaba. Gali būti pateikta ir kita poveikio aplinkai vertinimo informacija, jei šie dokumentai turi būti parengti asmens planuojamai vykdyti kitai veiklai, vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu.

1. Rašytinis įsipareigojimas (forma pateikta šio Aprašo 2 priede).
2. Įmokos už pirminį dokumentų vertinimą sumokėjimą patvirtinantis dokumentas.
3. Informacija apie kitoje veikloje susidarančių atliekų (jei tokios susidarys), šalutinių produktų (jei tokie susidarys) rūšis ir jų sutvarkymo būdus.
4. Nacionaliniam saugumui užtikrinti svarbių objektų apsaugos koordinavimo komisijos išvada dėl pareiškėjo atitikimo Lietuvos Respublikos nacionaliniam saugumui užtikrinti svarbių objektų apsaugos įstatyme investuotojui nustatytus atitikties nacionalinio saugumo interesams vertinimo kriterijams ir, kad pareiškėjas nekelia grėsmės nacionalinio saugumo interesams.

\_\_\_\_\_\_\_\_\_\_\_\_\_\_\_\_\_

#### Pritarimo asmeniui branduolinės energetikos objekto sanitarinės apsaugos zonoje vykdyti kitą įstatymų leidžiamą veiklą išdavimo, saugą pagrindžiančio dokumento parengimo, apšvitos dozių vertinimo parengimo, periodinio vertinimo, sustabdyto pritarimo atnaujinimo tvarkos aprašo

#### 2 priedas

(**Rašytinio įsipareigojimo, kad vykdoma kita veikla, įskaitant rangovų vykdomą veiklą, bus sustabdyta arba nutraukta, forma**)

*(juridinio asmens pavadinimas / fizinio asmens vardas, pavardė)*

*(juridinio asmens teisinė forma, kodas, buveinės adresas, telefono numeris, elektroninio pašto adresas / fizinio asmens kodas (jeigu fizinis asmuo šio kodo neturi, tiksli gimimo data), korespondencijos adresas, telefono numeris, elektroninio pašto adresas)*

**ĮSIPAREIGOJIMAS**

\_\_\_\_\_\_\_\_\_\_\_\_\_\_\_\_\_\_Nr.\_\_\_\_\_\_\_\_\_\_

(data)

1. Įsipareigoju, kad VĮ Ignalinos atominės elektrinės sanitarinės apsaugos zonoje vykdoma veikla, įskaitant rangovų vykdomą veiklą, bus sustabdyta arba nutraukta per 1 val. nuo žodinio bei rašytinio pranešimo apie branduolinę ar radiologinę avariją branduolinės energetikos objekte gavimo ar licencijos turėtojui pateikus rašytinį motyvuotą pranešimą, kad vykdoma veikla, įskaitant rangovų vykdomą veiklą, trikdo VĮ Ignalinos atominės elektrinės valdomų branduolinės energetikos objektų veiklą ir trukdo užtikrinti branduolinės, radiacinės, fizinės saugos ir avarinės parengties reikalavimų vykdymą, ir patvirtinu, kad nereikšiu jokių finansinių pretenzijų dėl minėtų priežasčių, nulemtų kitos veiklos nuostolių.

2. Įsipareigoju atlyginti visus licencijos turėtojo nuostolius, patirtus dėl šio įsipareigojimo 1 punkte nurodyto įsipareigojimo nevykdymo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(juridinio asmens pavadinimas / fizinio asmens vardas, pavardė, parašas)*

\_\_\_\_\_\_\_\_\_\_\_\_\_\_\_\_\_

#### Pritarimo asmeniui branduolinės energetikos objekto sanitarinės apsaugos zonoje vykdyti kitą įstatymų leidžiamą veiklą išdavimo, saugą pagrindžiančio dokumento parengimo, apšvitos dozių vertinimo parengimo, periodinio vertinimo, sustabdyto pritarimo atnaujinimo tvarkos aprašo

#### 3 priedas

(**Avarinės parengties plano forma**)

*(juridinio asmens pavadinimas / fizinio asmens vardas, pavardė)*

**AVARINĖS PARENGTIES PLANAS**

\_\_\_\_\_\_\_\_\_\_\_\_\_\_Nr.\_\_\_\_\_\_\_\_\_\_

(data)

1. **TIKSLAS**

Nustatyti *(juridinio asmens pavadinimas / fizinio asmens vardas, pavardė)*, jam teikiančio paslaugas personalo bei lankytojų atsakomybes ir veiksmus:

* 1. įvykus pramoninėms avarijoms ir ekstremaliosioms (vidaus ir išorės) situacijoms vykdant veiklą VĮ Ignalinos atominės elektrinės branduolinės energetikos objekto sanitarinės apsaugos zonoje;
  2. gavus civilinės saugos signalus ir balsu skelbiamus (žodinius) pranešimus iš VĮ Ignalinos atominės elektrinės dėl kilusių avarijų branduolinės energetikos objektuose ar ekstremaliųjų situacijų atveju.

1. **TAIKYMO SRITIS**
   1. Šis planas taikomas:
      1. *(juridinio asmens pavadinimas / fizinio asmens vardas, pavardė)*, jam paslaugas teikiančio personalo ir lankytojų instruktavimui bei įgūdžių lavinimui, siekiant užtikrinti pasirengimą reaguoti į kilusias pramonines avarijas ir ekstremaliąsias (vidaus ir išorės) situacijas,vykdant veiklą VĮ Ignalinos atominės elektrinės branduolinės energetikos objekto sanitarinės apsaugos zonoje;
      2. *(juridinio asmens pavadinimas / fizinio asmens vardas, pavardė)* vadovybei ir organizacijos darbuotojams veikiant ir reaguojant į kilusias pramonines avarijas ir ekstremaliąsias (vidaus ir išorės) situacijasvykdant veiklą VĮ Ignalinos atominės elektrinės branduolinės energetikos objekto sanitarinės apsaugos zonoje bei gavus civilinės saugos signalus ir balsu skelbiamus (žodinius) pranešimus iš VĮ Ignalinos atominės elektrinės dėl kilusių avarijų branduolinės energetikos objektuose ar ekstremaliųjų situacijų atveju;
      3. VĮ Ignalinos atominės elektrinės avarinės parengties organizacijos vadovaujančiajam personalui valdant branduolinės energetikos objektuose kilusias avarijas, likviduojant jų padarinius ar ekstremaliųjų situacijų atveju, jeigu kyla grėsmė *(juridinio asmens pavadinimas / fizinio asmens vardas, pavardė)* personalo gyvybei ir sveikatai.

1. **SĄVOKOS IR SUTRUMPINIMAI**
   1. Šiame avarinės parengties plane naudojamos šios sąvokos:
      1. **Avarinė parengtis** – gebėjimas veiksmingai sumažinti padarinius branduolinių ir (ar) radiologinių avarijų, taip pat bet kokių kitų įvykių, galinčių kelti pavojų žmonių sveikatai ir saugumui, jų turtui bei aplinkai ir atsitinkančių dėl branduolinės energetikos objektų veiklos ar branduolinių ir (ar) branduolinio kuro ciklo medžiagų naudojimo.
      2. **Avarinės parengties organizacija** – laikina VĮ Ignalinos atominės elektrinės struktūra, kuri aktyvuojama ar atšaukiama IAE nustatyta tvarka bei kurią sudaro IAE dirbantys kvalifikuoti specialistai, išmokyti ir parengti susidoroti su objekte ar objektuose susidariusiais branduoliniais ar radiologiniais incidentais ir (ar) avarijomis.
      3. **Branduolinės energetikos objektas** – branduolinė (atominė) elektrinė, branduolinės (atominės) elektrinės energijos blokas, neenergetinis branduolinis reaktorius, branduolinių medžiagų saugykla, radioaktyviųjų atliekų tvarkymo įrenginys.
      4. **Rinkimosi vieta** – specialiuoju ženklu pažymėta vieta, kur turi atvykti personalas, išgirdęs VĮ Ignalinos atominės elektrinės civilinės saugos ir avarinės parengties signalus bei žodžiu skelbiamus pranešimus branduolinių, radiologinių avarijų ir ekstremaliųjų situacijų atveju.
      5. **Ekstremalioji situacija** – dėl ekstremaliojo įvykio susidariusi padėtis, kuri gali sukelti staigų didelį pavojų gyventojų (darbuotojų) gyvybei ar sveikatai, turtui, aplinkai arba gyventojų žūtį, sužalojimą ar padaryti kitą žalą.
      6. **Ekstremalusis įvykis** – nustatytus kriterijus atitinkantis, pasiekęs ar viršijęs gamtinis, techninis, ekologinis ar socialinis įvykis, kuris kelia pavojų gyventojų gyvybei ar sveikatai, jų socialinėms sąlygoms, turtui ir (ar) aplinkai.
   2. Šiame avarinės parengties plane naudojami sutrumpinimai:

**APO** – avarinės parengties organizacija;

**BEO** – branduolinės energetikos objektas;

**CS** – civilinė sauga;

SAZ – sanitarinės apsaugos zona;

**SS KSK** – saugai svarbios konstrukcijos, sistemos ir komponentai;

VĮ I**AE** – valstybės įmonė Ignalinos atominė elektrinė.

*(pagal poreikį gali būti papildyta )*

1. **NUORODOS**
   1. Rengiant šį planą buvo vadovautasi žemiau išvardintais dokumentais:
      1. Lietuvos Respublikos civilinės saugos įstatymu;
      2. Lietuvos higienos norma HN 73:2018 ,,Pagrindinės radiacinės saugos normos“;
      3. Lietuvos higienos norma HN 99:2019 ,,Gyventojų apsauga įvykus radiologinei ar branduolinei avarijai“;
      4. Branduolinės saugos reikalavimais BSR-1.3.1-2020 „Avarinės parengties užtikrinimas branduolinės energetikos objektuose“;
      5. Ūkinių subjektų ir kitų įstaigų darbuotojų civilinės saugos mokymo tipine programa;
      6. VĮ IAE avarinės parengties planu (Bendroji dalis),;
      7. Civilinės saugos signalų ir jų panaudojimo tvarkos aprašu, patvirtintu PAGD prie VRM direktoriaus 2015 m. rugpjūčio 27 d. įsakymu Nr. 1-244,;
      8. Mokymų avarinės parengties ir civilinės saugos klausimais planavimo ir organizavimo VĮ IAE instrukcija,;
      9. VĮ IAE personalo veiksmų, paskelbus APO štabo pranešimus avarijos atveju, instrukcijoje,.

*(pagal poreikį gali būti papildyta ir kitais dokumentais)*

1. *(juridinio asmens pavadinimas / fizinio asmens vardas, pavardė)* **GALIMŲ PRAMONINIŲ AVARIJŲ, EKSTREMALIŲJŲ SITUACIJŲ SĄRAŠAS BEI PADARINIŲ IR VEIKSMŲ APRAŠYMAS**
   1. *(Pateikti informaciją apie galimas pramonines avarijas, ekstremaliąsias situacijas kurių padariniai galimai išplistų VĮ Ignalinos AE sanitarinės apsaugos zonoje už organizacijai priklausančios teritorijos ribų, kokie būtų maksimalūs padariniai ir kaip suplanuota juos valdyti ir likviduoti padarinius. Įvardinti ir kitas organizacijas (tarnybas), kurios būtų pasitelkiamos padarinių likvidavimui. Taip pat pateikti personalo veiksmus dėl tokių situacijų).*
2. **AVARIJŲ VĮ IGNALINOS AE BRANDUOLINĖS ENERGETIKOS OBJEKTUOSE KLASĖS**
   1. Vadovaujantis Lietuvos higienos norma HN 99:2019 ,,Gyventojų apsauga įvykus radiologinei ar branduolinei avarijai“, nustatomos tokios branduolinių arba radiologinių avarijų klasės VĮ Ignalinos AE BEO:

* **Išankstinė parengtis**;
* **Įrenginio avarija**;
* **Vietinė avarija**;
* **Bendroji avarija**.
  1. Avarijoms, įvykusioms transportuojant radioaktyviąsias medžiagas už VĮ IAE BEO teritorijos ribų yra priskiriamos **„kitų avarijų“** klasei bei IV-jai avarinės parengties kategorijai.
  2. Galimų avarijų VĮ IAE BEO klasifikavimas pagal kategorijas pateiktas 1-oje lentelėje:

**1 lentelė. VĮ IAE galimų avarijų klasifikacija.**

| **Eil. Nr.** | **VĮ IAE BEO** | **Avarinės parengties kategorija** | **Branduolinių arba radiologinių avarijų klasės** | | | | |
| --- | --- | --- | --- | --- | --- | --- | --- |
| **Išankstinė parengtis** | **Įrenginio avarija** | **Vietinė avarija** | **Bendroji avarija** | **Kita avarija** |
|  | 1-asis energijos blokas | I |  |  |  |  | ‑ |
|  | 2-asis energijos blokas |  |  |  |  | ‑ |
|  | Kietųjų radioaktyviųjų atliekų tvarkymo ir saugojimo kompleksas (B3/4) | II |  |  | ‑ | ‑ | ‑ |
|  | Panaudoto branduolinio kuro sausojo tipo tarpinio saugojimo saugykla (PBKS-1) (192 past.) | III  III |  |  | ‑ | ‑ | ‑ |
|  | Laikinoji panaudoto branduolinio kuro saugykla (PBKS-2) (B1) |  |  | ‑ | ‑ | ‑ |
|  | Sucementuotų skystųjų radioaktyviųjų atliekų saugykla (158/2 past.) |  |  |  | ‑ | ‑ |
|  | Bitumuotų radioaktyviųjų atliekų saugykla (158 past.) |  |  | ‑ | ‑ | ‑ |
|  | Skystųjų radioaktyviųjų atliekų saugojimo talpos (151/154 statiniai). Radioaktyviųjų atliekų cementavimo įrenginys (150 past.) |  |  | ‑ | ‑ | ‑ |
|  | Trumpaamžių labai mažo aktyvumo radioaktyviųjų atliekų buferinė saugykla (B19-1) |  |  |  | ‑ | ‑ |
|  | Kietųjų radioaktyviųjų atliekų išėmimo ir pradinio apdorojimo įrenginiai (B2) |  |  |  | ‑ | ‑ |
|  | Trumpaamžių labai mažo aktyvumo radioaktyviųjų atliekų atliekynas („Landfill“) (B19-2) |  |  | ‑ | ‑ | ‑ |
|  | Mažo ir vidutinio aktyvumo trumpaamžių radioaktyviųjų atliekų paviršinis atliekynas (B25) |  |  | ‑ | ‑ | ‑ |
|  | Maišiagalos radioaktyviųjų atliekų saugykla |  |  | ‑ | ‑ | ‑ |
|  | Teritorija už VĮ IAE BEO ribų | IV | ‑ | ‑ | ‑ | ‑ |  |

* 1. Galimi avarijų padariniai bei pirminiai reagavimo veiksmai priklausomai nuo branduolinių arba radiologinių avarijų klasės ar branduolinių incidentų VĮ Ignalinos AE BEO nurodyti 2-oje lentelėje:

**2 lentelė. VĮ IAE galimų avarijų padariniai.**

| **Branduolinių arba radiologinių avarijų klasės** | **Galimi padariniai** |
| --- | --- |
| **Išankstinė parengtis** | Neįprastasis įvykis BEO, kuriam pasireiškus:   * gali būti viršytos leistinos radionuklidų koncentracijos BEO patalpose; * gali būti viršytos nustatytos personalo apšvitos dozių ribos; * įvyko SS KSK gedimai, dėl kurių gali susilpnėti fizinių barjerų sistema, kuri užkerta kelią jonizuojančiajai spinduliuotei ir radioaktyviosioms medžiagoms plisti į aplinką, ir (ar) techninių bei organizacinių priemonių sistema, kuri apsaugo šiuos barjerus ir palaiko jų efektyvumą. |
| **Įrenginio avarija** | Branduolinė ar radiologinė avarija BEO, kuriai pasireiškus:   * viršytos leistinos radionuklidų koncentracijos BEO patalpose arba viršytos leistinos taršos radionuklidais ribos jo teritorijoje; * viršytos nustatytos personalo apšvitos dozių ribos; * buvo pažeistos SS KSK, dėl kurių susilpnėjo fizinių barjerų sistema, kuri užkerta kelią jonizuojančiajai spinduliuotei ir radioaktyviosioms medžiagoms plisti į aplinką, ir (ar) techninių bei organizacinių priemonių sistema, kuri apsaugo šiuos barjerus ir palaiko jų efektyvumą. * avarijos padariniai neišplinta už BEO SAZ. |
| **Vietinė avarija** | Branduolinė ar radiologinė avarija BEO, kuriai pasireiškus:   * įvyko radioaktyviųjų medžiagų kiekio, viršijančio nustatytas leistinas reikšmes, pasklidimas SAZ, kuris reikalauja taikyti apsaugomuosius veiksmus IAE personalui; * galima gyventojų apšvita ar aplinkos tarša radionuklidais, viršijančiais nustatytas leistinas ribas; * buvo pažeistos SS KSK, tuo pačiu galimai pažeidusios ir fizinių barjerų sistemą, kuri užkerta kelią jonizuojančiajai spinduliuotei ir radioaktyviosioms medžiagoms plisti į aplinką, ir (ar) techninių bei organizacinių priemonių sistemą, kuri apsaugo šiuos barjerus ir palaiko jų efektyvumą; * avarijos padariniai gali išplisti už BEO SAZ. |
| **Bendroji avarija** | Branduolinė ar radiologinė avarija BEO, kuriai pasireiškus:   * Įvyko arba yra neišvengiamas radioaktyviųjų medžiagų kiekio, viršijančio nustatytas leistinas reikšmes, pasklidimas už BEO SAZ, dėl kurio būtina taikyti prevencinius skubiuosius ir skubiuosius apsaugomuosius veiksmus (gyventojų slėpimą(si), evakavimą(si), skydliaukės blokavimą jodo preparatais) ir avarijos padarinių šalinimo veiksmus; * buvo ženkliai pažeistos SS KSK, tuo pačiu pažeidusios tiek fizinių barjerų sistemą, kuri užkerta kelią jonizuojančiajai spinduliuotei ir radioaktyviosioms medžiagoms plisti į aplinką, tiek ir techninių bei organizacinių priemonių sistemą, kuri apsaugo šiuos barjerus ir palaiko jų efektyvumą. |
| **Kita avarija** | Neįprastasis įvykis transportuojant radioaktyviąsias medžiagas už VĮ IAE BEO teritorijos ribų kuriam pasireiškus:   * gali būti viršytos nustatytos personalo apšvitos dozių ribos; * galima gyventojų apšvita ar aplinkos tarša radionuklidais, viršijančiais nustatytas leistinas ribas. |

1. **VĮ IGNALINOS ATOMINĖS ELEKTRINĖS NUSTATYTI CIVILINĖS SAUGOS IR AVARINĖS PARENGTIES PRANEŠIMO SIGNALAI ir jų skelbimas**
   1. Įspėti apie gresiančią arba kilusią branduolinę, radiacinę avariją ar ekstremaliąją situaciją VĮ Ignalinos atominėje elektrinėje yra nustatyti šie civilinės saugos ir avarinės parengties signalai:
      1. Įspėjamasis garsinis signalas – **,,Dėmesio visiems“**;
      2. Įspėjamieji, balsu skelbiami signalai – **„Radiacinis pavojus“, „Oro pavojus“, „Uragano pavojus“, „Cheminis pavojus“, „Potvynio pavojus“**;
      3. Įspėjamieji, balsu skelbiami signalai dėl evakuacijos **„Pasirengimas evakuacijai“, „Evakuacija“**.
   2. Įspėjamojo garsinio signalo **,,Dėmesio visiems“** ir įspėjamųjų signalų **„Radiacinis pavojus“, „Oro pavojus“, „Uragano pavojus“, „Cheminis pavojus“, „Potvynio pavojus“, „Pasirengimas evakuacijai“, „Evakuacija“** aprašymai pateikti 3 lentelėje:

**3 lentelė. VĮ Ignalinos AE civilinės saugos ir avarinės parengties signalai ir jų reikšmės**

| **Signalo pavadinimas** | **Signalo reikšmė ir turinys** |
| --- | --- |
| **,,DĖMESIO VISIEMS“** | Tai pulsuojančio (banguojančio) gaudimo 3 minučių trukmės garsinis signalas. Šis signalas jungiamas įspėti IAE darbuotojus apie gresiančią ar įvykusią avariją arba ekstremaliąją situaciją, arba apie rengiamą **svarbų pranešimą.**  Signalas taip pat jungiamas CS pranešimo sistemos sirenų planinių patikrinimų metu.  **Pastaba.** Signalas gali būti įjungiamas pravedant VĮ IAE APO kompleksines pratybas arba CS pratybų metu pagal tikrintojų reikalavimą. |
| **,,Radiacinis pavojus“** | **,,Dėmesio visiems. Dėmesio visiems. Dėmesio visiems. Svarbus pranešimas.“**  **Reikšmė:** Žodžiu skelbiamas signalas, kuriuo įspėjama apie realų ar gresiantį branduolinės arba radiacinės avarijos ir radioaktyviosios taršos pavojų.  **Turinys:** ,,**Radiacinis pavojus. Radiacinis pavojus. Radiacinis pavojus**. Ignalinos atominės elektrinės darbuotojai, eikite į tarnybines patalpas, uždarykite langus ir duris, išjunkite kondicionierius ir, jei yra, ventiliaciją, įsijunkite Lietuvos radiją, laukite nurodymų.“ |
| **,,Oro pavojus“** | **,,Dėmesio visiems. Dėmesio visiems. Dėmesio visiems. Svarbus pranešimas.“**  **Reikšmė:** Žodžiu skelbiamas signalas, kuriuo įspėjama apie gresiantį oro pavojų:  **Turinys:** ,,**Oro pavojus. Oro pavojus. Oro pavojus**. Ignalinos atominės elektrinės padalinių operatyviniam personalui pasilikti savo darbo vietose. Avarinės parengties organizacijos tarnybų ir komandų vadovams ir personalui būti savo padaliniuose, pagal galimybę pasislėpti rūsiuose. Avarinės parengties organizacijos štabo vadovaujantiesiems darbuotojams atvykti į Avarijų valdymo centrą. Įsijunkite Lietuvos radiją, laukite nurodymų. Kitiems IAE darbuotojams Skubi evakuacija už Ignalinos atominės elektrinės teritorijos ribų! Skubi evakuacija už Ignalinos atominės elektrinės teritorijos ribų! Skubi evakuacija už Ignalinos atominės elektrinės teritorijos ribų!“ |
| **,,Uragano pavojus“** | **,,Dėmesio visiems. Dėmesio visiems. Dėmesio visiems. Svarbus pranešimas.“**  **Reikšmė:** Žodžiu skelbiamas signalas, kuriuo įspėjama apie artėjantį hidrometeorologinį reiškinį, galintį pažeisti saugai svarbias konstrukcijas, sistemas ar komponentus Ignalinos atominėje elektrinėje.  **Turinys:** ,,**Uragano pavojus. Uragano pavojus. Uragano pavojus**. Ignalinos atominės elektrinės darbuotojai, eikite į tarnybines patalpas, uždarykite langus ir duris, įsijunkite Lietuvos radiją, laukite nurodymų.“ |
| **,,Cheminis pavojus“** | **,,Dėmesio visiems. Dėmesio visiems. Dėmesio visiems. Svarbus pranešimas.“**  **Reikšmė:** Žodžiu skelbiamas signalas, kuriuo įspėjama apie realų ar gresiantį cheminės taršos pavojų VĮ IAE teritorijoje.  **Turinys:** ,,**Cheminis pavojus. Cheminis pavojus. Cheminis pavojus**. Ignalinos atominės elektrinės darbuotojai, eikite į tarnybines patalpas, uždarykite langus ir duris, įsijunkite Lietuvos radiją, laukite nurodymų.“ |
| **,,Potvynio pavojus“** | **,,Dėmesio visiems. Dėmesio visiems. Dėmesio visiems. Svarbus pranešimas.“**  **Reikšmė:** Žodžiu skelbiamas signalas, kuriuo įspėjama apie potvynio grėsmę VĮ IAE pastatams ir teritorijai dėl polaidžio ar intensyvių liūčių.  **Turinys:** ,,**Potvynio pavojus. Potvynio pavojus. Potvynio pavojus**. Ignalinos atominės elektrinės darbuotojai, eikite į tarnybines patalpas, įsijunkite Lietuvos radiją, laukite nurodymų.“ |
| **,,Pasirengimas evakuacijai“** | **,,Dėmesio visiems. Dėmesio visiems. Dėmesio visiems. Svarbus pranešimas.“**  **Reikšmė:** Žodžiu skelbiamas signalas, kuriuo įspėjama dėl reikiamo pasirengimo evakuacijai.  **Turinys:** ,,**Pasirengimas evakuacijai! Pasirengimas evakuacijai! Pasirengimas evakuacijai!** Ignalinos atominės elektrinės darbuotojai, išjunkite elektrinius buitinius ir šildymo prietaisus, degiąsias dujas ir vandenį, sandariai uždarykite kabinetų langus. Atvykite į jūsų padalinyje nustatytą rinkimosi vietą, laukite nurodymų.“ |
| **,,Evakuacija“** | **,,Dėmesio visiems. Dėmesio visiems. Dėmesio visiems. Svarbus pranešimas.“**  **Reikšmė:** Žodžiu skelbiamas signalas, kuriuo nurodoma evakuacijos pradžia.  **Turinys:** ,,**Evakuacija! Evakuacija! Evakuacija!** Ignalinos atominės elektrinės darbuotojai, gavę savo vadovų arba evakavimo priemonių vykdymo koordinatorių nurodymą, be panikos vykite į autotransporto stovėjimo vietas, kad išvyktumėte į Visagino miestą.“ |

* 1. **Vieną kartą per mėnesį** VĮ Ignalinos AE yra tikrinamas pranešimo ir ryšių sistemos veiksmingumas, įjungiant akustines sirenas pagal iš anksto parengtą grafiką ir kiekvieną kartą informuojant darbuotojus apie sirenų įjungimą patikrinimui.

1. **VĮ IGNALINOS AE SAZ** *(juridinio asmens pavadinimas / fizinio asmens vardas, pavardė)* **PERSONALO, paslaugas teikiančio personalo ir lankytojų VEIKSMAI, IŠGIRDUS CIVILINĖS SAUGOS IR AVARINĖS PARENGTIES SIGNALUS IR ŽODŽIU SKELBIAMUS PRANEŠIMUS**
   1. *(juridinio asmens pavadinimas / fizinio asmens vardas, pavardė)* vadovas, arba jį pavaduojantys asmenys, taip pat už civilinę saugą ir avarinę parengtį organizacijoje paskirti atsakingi asmenys išgirdę sklindantį iš VĮ Ignalinos AE kintamai pasikartojantį (tris kartus) garsinį pulsuojantį banguojančio tono signalą (sireną), reiškiantį **,,DĖMESIO VISIEMS“** privalo:

* *nutraukti darbą ir atvykti į nustatytą personalo rinkimosi vietą (nurodyti konkrečiai);*
* *įjungti Lietuvos radijo imtuvą ir išklausyti skelbiamą informaciją apie veiksmus, kuriuos privalo įvykdyti toliau;*
* *sulaukti VĮ Ignalinos AE APO darbuotojo skambučio, siekiant gauti informaciją apie avariją arba ekstremaliąją situaciją bei dėl tolesnių veiksmų;*
* *darbuotojus supažindinti su gauta informacija, instruktuoti juos apie tolesnius veiksmus.*
* *pagal IAE APO rekomendacijas organizuoti personalo apsaugomųjų veiksmų vykdymą personalo rinkimosi vietoje.*
  1. *(juridinio asmens pavadinimas / fizinio asmens vardas, pavardė)* darbuotojai ir jai paslaugas teikiantys darbuotojai, esantys VĮ Ignalinos AE sanitarinės apsaugos zonoje, išgirdę sklindantį iš VĮ Ignalinos AE kintamai pasikartojantį (tris kartus) garsinį pulsuojantį banguojančio tono signalą (sireną), reiškiantį **,,DĖMESIO VISIEMS“** privalo:
* *nutraukti darbą;*
* *įjungti Lietuvos radijo imtuvą ir išklausyti skelbiamą informaciją.*
  1. *(juridinio asmens pavadinimas / fizinio asmens vardas, pavardė)* darbuotojai ir jai paslaugas teikiantys darbuotojai, esantys VĮ Ignalinos AE sanitarinės apsaugos zonoje, įvykdę priemones pagal signalą **,,DĖMESIO VISIEMS“** ir išklausębalsu skelbiamą pranešimą **„RADIACINIS PAVOJUS“** privalo:
* *išjungti įrangą, instrumentus, elektrinius buitinius ir šildymo prietaisus, suslėgtas degiąsias dujas ir vandenį;*
* *tarnybinėse patalpose, uždaryti duris ir langus, išjungti kondicionierius ir ventiliatorius;*
* *atvykti į organizacijos nustatytą personalo rinkimosi vietą (nurodyti konkrečiai);*
* *išklausyti savo vadovo (jį pavaduojančio asmens) ar už civilinę saugą ir avarinę parengtį organizacijoje atsakingų asmenų informaciją apie susiklosčiusią padėtį, galimą riziką sveikatai (gautą iš VĮ Ignalinos AE), išklausyti instruktažą apie tolesnius veiksmus;*
* *įvykdyti reikiamus apsaugomuosius nuo žalingos jonizuojančios spinduliuotės veiksmus pagal gautus VĮ Ignalinos AE APO nurodymus.*
  1. *(juridinio asmens pavadinimas / fizinio asmens vardas, pavardė)* darbuotojai ir jai paslaugas teikiantys darbuotojai, esantys VĮ Ignalinos AE sanitarinės apsaugos zonoje, įvykdę priemones pagal signalą **,,DĖMESIO VISIEMS“** ir išklausębalsu skelbiamą pranešimą **„ORO PAVOJUS“** privalo:
* *kaip įmanoma kuo skubiau savarankiškai evakuotis už VĮ Ignalinos AE sanitarinės apsaugos zonos ribų;*
* *apie įvykdytą evakuaciją organizacijos vadovas ar jį pavaduojantys asmenys, taip pat už civilinę saugą ir avarinę parengtį organizacijoje paskirti atsakingi asmenys telefonu turi pranešti VĮ Ignalinos AE vadovybei.*
  1. *(juridinio asmens pavadinimas / fizinio asmens vardas, pavardė)* darbuotojai ir jai paslaugas teikiantys darbuotojai, esantys VĮ Ignalinos AE sanitarinės apsaugos zonoje, įvykdę priemones pagal signalą **,,DĖMESIO VISIEMS“** ir išklausębalsu skelbiamą pranešimą **„URAGANO PAVOJUS“** ar **„POTVYNIO PAVOJUS“** privalo:
* *išjungti įrangą, instrumentus, elektrinius buitinius ir šildymo prietaisus, suslėgtas degiąsias dujas ir vandenį;*
* *tarnybinėse patalpose, uždaryti duris ir langus;*
* *atvykti į organizacijos nustatytą personalo rinkimosi vietą (nurodyti konkrečiai);*
* *išklausyti savo vadovo (jį pavaduojančio asmens) ar už civilinę saugą ir avarinę parengtį organizacijoje atsakingų asmenų informaciją apie grėsmę, laukti tolesnių nurodymų.*
  1. *(juridinio asmens pavadinimas / fizinio asmens vardas, pavardė)* darbuotojai ir jai paslaugas teikiantys darbuotojai, esantys VĮ Ignalinos AE sanitarinės apsaugos zonoje, įvykdę priemones pagal signalą **,,DĖMESIO VISIEMS“** ir išklausębalsu skelbiamą pranešimą **„CHEMINIS PAVOJUS“** privalo:
* *išjungti įrangą, instrumentus, elektrinius buitinius ir šildymo prietaisus, suslėgtas degiąsias dujas ir vandenį;*
* *tarnybinėse patalpose, uždaryti duris ir langus, išjungti kondicionierius ir ventiliatorius;*
* *atvykti į organizacijos nustatytą personalo rinkimosi vietą (nurodyti konkrečiai);*
* *išklausyti savo vadovo (jį pavaduojančio asmens) ar už civilinę saugą ir avarinę parengtį organizacijoje atsakingų asmenų informaciją apie grėsmę, laukti tolesnių nurodymų.*
  1. *(juridinio asmens pavadinimas / fizinio asmens vardas, pavardė)* vadovas, arba jį pavaduojantys asmenys, taip pat už civilinę saugą ir avarinę parengtį organizacijoje paskirti atsakingi asmenys, įvykdę priemones pagal signalą **,,DĖMESIO VISIEMS“,** susirinkę personalo rinkimosi vietoje(-se) ir išklausębalsu skelbiamą pranešimą **„PASIRENGIMAS EVAKUACIJAI“** ir **„EVAKUACIJA“** privalo:
* *sulaukti VĮ Ignalinos AE APO atstovo skambučio, siekiant gauti informaciją personalo saugios evakuacijos bei dezaktyvacijos klausimais;*
* *organizuoti transportą darbuotojų evakuacijai arba užtikrinti darbuotojų išvykimą nuosavu transportu saugiu maršrutu. Sudaryti evakuojamo personalo sąrašus;*
* *duoti pavaldiems darbuotojams komandą ,,EVAKUACIJA“, juos instruktuoti ir užtikrinti organizuotą saugią evakuaciją į Visagino miestą;*
* *telefonu pranešti VĮ Ignalinos AE APO atstovui apie organizacijos darbuotojų evakuacijos pabaigą ir duomenis apie evakuotą personalą.*
  1. *(juridinio asmens pavadinimas / fizinio asmens vardas, pavardė)* darbuotojai ir jai paslaugas teikiantys darbuotojai, esantys VĮ Ignalinos AE sanitarinės apsaugos zonoje, įvykdę priemones pagal signalą **,,DĖMESIO VISIEMS“** ir išklausębalsu skelbiamą pranešimą **„PASIRENGIMAS EVAKUACIJAI“** ir **„EVAKUACIJA“** privalo:
* *išklausyti savo vadovo (jį pavaduojančio asmens) ar už civilinę saugą ir avarinę parengtį organizacijoje atsakingų asmenų instruktažą evakuacijos bei dezaktyvacijos klausimais;*
* *nurodytu maršrutu, organizuotai, be panikos vykti į Visagino miestą;*
* *evakuacijos metu blogai pasijutusiems darbuotojams suteikti pagalbą;*
* *evakuacijos metu panaudotas asmens apsaugos priemones perduoti utilizavimui įrengtuose panaudotų asmens apsaugos surinkimo postuose (transporto judėjimo maršrutais pakeliui į Visagino miestą).* ***DĖMESIO! Išmesti arba neštis į namus panaudotas asmens apsaugos priemones griežtai draudžiama.***

1. **VĮ IGNALINOS AE SAZ** *(juridinio asmens pavadinimas / fizinio asmens vardas, pavardė)* **PERSONALO, paslaugas teikiančio personalo ir lankytojų rinkimosi vietos**
   1. *(Pateikti informaciją apie:*

* *įrengtas (ar potencialiai numatytas) personalo rinkimosi vietas, nurodant konkretų darbuotojų skaičių (pareigybes), kurioms skirta susirinkti;*
* *aprašyti įrengtas (ar numatomas taikyti) patikimas komunikacijos priemones, kuriomis bus siunčiami pranešimai VĮ Ignalinos AE paskelbus avarinę parengtį ir jų tinkamos būklės užtikrinimo tvarką (periodiškumas, atsakingas darbuotojas);*
* *organizacijos personalui, paslaugas teikiančiam personalui ir lankytojams numatytų asmens apsaugos nuo galimos žalingos jonizuojančios spinduliuotės priemones ir jų tinkamos būklės užtikrinimo tvarką (periodiškumas, atsakingas darbuotojas);*

1. **VĮ IGNALINOS AE SAZ** *(juridinio asmens pavadinimas / fizinio asmens vardas, pavardė)* **PERSONALO, paslaugas teikiančio personalo INSTRUKTAVIMO IR įgūdžių periodinio lavinimo TVARKA**
   1. *(Pateikti tvarką kokiu būdu vykdomas darbuotojų instruktavimas (atmintinės, įrašai ir pan.), kas tai atlieką organizacijoje, bei kaip planuojama bendradarbiauti su VĮ Ignalinos AE avarinės parengties specialistais lavinant organizacijos darbuotojų, jai paslaugas teikiančio personalo veiksmus reaguoti į galimas VĮ Ignalinos AE avarijas branduolinės energetikos objektuose ar ekstremaliąsias situacijas.)*
2. **ATSAKOMYBĖ**
   1. *(juridinio asmens pavadinimas / fizinio asmens vardas, pavardė)* vadovas atsako už:
      1. atsakingo asmens (atsakingų asmenų) už civilinę saugą ir avarinę parengtį organizacijoje paskyrimą bei jų kontaktinių duomenų, su kuriais bus susiekiama ir bus perduodama informacija bei nurodymai VĮ IAE kilusių avarijų ir jų likvidavimo atveju arba ekstremaliųjų situacijų IAE atveju, pateikimą VĮ Ignalinos AE ir šių duomenų aktualumą;
      2. organizacijos darbuotojų, jai paslaugas teikiančio personalo ir lankytojų rinkimosi vietos (-ų) nustatymą, išgirdus VĮ Ignalinos AE civilinės saugos ir avarinės parengties signalus bei žodžiu skelbiamus pranešimus branduolinių, radiologinių avarijų ir ekstremaliųjų situacijų atveju, ir šių vietų aprūpinimą atitinkamomis apsaugos ir komunikacijos priemonėmis;
      3. organizacijos darbuotojų ir jai paslaugas teikiančio personalo pasirengimo tinkamai veikti išgirdus VĮ Ignalinos AE civilinės saugos ir avarinės parengties signalus bei žodžiu skelbiamus pranešimus branduolinių, radiologinių avarijų ir ekstremaliųjų situacijų atveju ir už šių įgūdžių periodinio lavinimo organizavimą;
      4. VĮ Ignalinos AE nustatytų trūkumų pašalinimą laiku ar pasiūlytų priemonių įgyvendinimą avarinės parengties klausimais.
   2. Už civilinę saugą ir avarinę parengtį organizacijoje *(juridinio asmens pavadinimas / fizinio asmens vardas, pavardė)* vadovo paskirtas atsakingas asmuo (atsakingi asmenys) atsako už:
      1. organizacijos darbuotojų, jai paslaugas teikiančio personalo ir lankytojų instruktavimą tinkamai veikti išgirdus VĮ Ignalinos AE civilinės saugos ir avarinės parengties signalus bei žodžiu skelbiamus pranešimus branduolinių, radiologinių avarijų ir ekstremaliųjų situacijų atveju;
      2. organizacijos darbuotojų, jai paslaugas teikiančio personalo ir lankytojų nustatytos rinkimosi vietos (-ų), išgirdus VĮ Ignalinos AE civilinės saugos ir avarinės parengties signalus bei žodžiu skelbiamus pranešimus branduolinių, radiologinių avarijų ir ekstremaliųjų situacijų atveju, tinkamos būklės ir joje esančių priemonių palaikymą;
      3. bendradarbiavimą pagal poreikį su VĮ Ignalinos AE avarinės parengties specialistais lavinant organizacijos darbuotojų, jai paslaugas teikiančio personalo veiksmus reaguoti į galimas VĮ Ignalinos AE avarijas branduolinės energetikos objektuose ar ekstremaliąsias situacijas.
   3. *(juridinio asmens pavadinimas / fizinio asmens vardas, pavardė)* darbuotojai, jai paslaugas teikiantis personalas ir lankytojai atsako už šiame avarinės parengties plane nustatytų reikalavimų ir tvarkos laikymąsi:
      1. lavinant veiksmus reaguoti į galimas VĮ Ignalinos AE avarijas branduolinės energetikos objektuose ar ekstremaliąsias situacijas;
      2. veikiant, išgirdus VĮ Ignalinos AE civilinės saugos ir avarinės parengties signalus bei žodžiu skelbiamus pranešimus branduolinių, radiologinių avarijų ir ekstremaliųjų situacijų atveju.
3. **DOKUMENTŲ IR DUOMENŲ ĮRAŠŲ TVARKYMAS**
   1. *(Pateikti tvarką kokiu būdu vykdomi dokumentų ir duomenų įrašų tvarkymas, instruktuojant darbuotojus, vykdant jų įgūdžių lavinimą, kas tai atlieką organizacijoje)*
4. **BAIGIAMOSIOS NUOSTATOS**

*(Rengėjo, derintojo žyma)*

**PRIEDAI**

\_\_\_\_\_\_\_\_\_\_\_\_\_\_\_\_\_\_\_\_\_\_\_

#### Pritarimo asmeniui branduolinės energetikos objekto sanitarinės apsaugos zonoje vykdyti kitą įstatymų leidžiamą veiklą išdavimo, saugą pagrindžiančio dokumento parengimo, apšvitos dozių vertinimo parengimo, periodinio vertinimo, sustabdyto pritarimo atnaujinimo tvarkos aprašo

#### 4 priedas

(**Pritarimo vykdyti veiklą VĮ Ignalinos atominės elektrinės branduolinės energetikos objekto sanitarinės apsaugos zonoje forma**)



Valstybės įmonė

Ignalinos atominė elektrinė

**PRITARIMAS**

*(juridinio asmens pavadinimas / fizinio asmens vardas, pavardė)*

*(juridinio asmens teisinė forma, kodas, buveinės adresas, telefono numeris, elektroninio pašto adresas / fizinio asmens kodas, korespondencijos adresas, telefono numeris, elektroninio pašto adresas)*

**vykdyti veiklą VĮ Ignalinos AE branduolinės energetikos objekto sanitarinės apsaugos zonoje**

**20\_\_ m. \_\_\_\_\_\_\_\_\_\_ \_\_ d. Nr.\_\_\_\_\_\_\_\_\_\_\_\_\_\_**

**Visaginas**

Išduotas vadovaujantis:

1. 20\_\_-\_\_-\_\_ prašymu, Nr.\_\_\_\_\_\_\_\_\_\_\_\_\_;
2. 20\_\_-\_\_-\_\_ Radiacinės saugos centro pritarimu, Nr. \_\_\_\_\_\_\_\_\_\_\_\_\_;
3. 20\_\_-\_\_-\_\_ VATESI sutikimu, Nr. \_\_\_\_\_\_\_\_\_\_\_\_\_\_.

**Galioja iki** \_\_\_\_\_\_\_\_\_\_\_\_\_\_\_\_

*(galiojimo data)*

\_\_\_\_\_\_\_\_\_\_\_\_\_\_\_\_\_\_\_\_\_